„Vaqf“ xayriya jamoat fondi. „Vaqf“ xayriya jamoat fondi – Oʻzbekiston Respublikasi Prezidentining 2018-yil 16-apreldagi „Diniy-maʼrifiy soha faoliyatini tubdan takomillashtirish chora-tadbirlari toʻgʻrisida“gi PF-5416-son Farmoniga muvofiq tashkil etilgan xayriya jamoat fondidir. Fondning asosiy maqsadi diniy taʼlim muassasalarini qoʻllab-quvvatlash, ularning infratuzilmasini yaxshilash hamda ijtimoiy himoyaga muhtoj qatlamlarga yordam berishdan iborat. Tarixi. 2018-yil 16-aprelda Oʻzbekiston Respublikasi Prezidenti tomonidan imzolangan PF-5416-sonli Farmonga binoan „Vaqf“ Xayriya Jamoat Fondi tashkil etildi. Fondning tashkil etilishi mamlakatda diniy-maʼrifiy sohani rivojlantirish, masjidlar va diniy taʼlim muassasalarini moddiy jihatdan qoʻllab-quvvatlash maqsadiga qaratilgan edi. Rahbariyat. Sardor Rahimxon 2023-yil 1-noyabrda „Vaqf“ xayriya jamoat fondi rahbari oʻrinbosari – xayriya ishlari boʻyicha direktori etib tayinlandi. Fondining hozirda Salamov Jaxongir rahbarlik qilmoqda. Faoliyati. „Vaqf“ Xayriya Jamoat Fondi quyidagi yoʻnalishlarda faoliyat olib boradi: Masjidlar va diniy taʼlim muassasalari binolarini qurish, taʼmirlash va rekonstruksiya qilish; Diniy taʼlim muassasalari professor-oʻqituvchilari, tadqiqotchilari, mutaxassislari va oʻquvchi-talabalarini moddiy va ijtimoiy qoʻllab-quvvatlash; Ijtimoiy himoyaga muhtoj qatlamlar, shu jumladan, imkoniyati cheklangan shaxslarni moddiy va maʼnaviy qoʻllab-quvvatlash; Xayriya tadbirlarini tashkil etish va amalga oshirish.